《谢广济篆咏怀 其二》
清代·吴森

谟草荫北堂，芊蔚颜色好。负书事远游，书田刈获早。

归来衣有尘，阿母亲为扫。一昨羁薄宦，乃古夜郎道。

菽水缺常供，音问亦窅渺。传闻阿母悲，倚闾忘昏晓。

弱息汲井回，孤孙索饭恼。复有九男女，婴婴母怀抱。

嗟哉行役人，投笔太草草。

作者简介：吴森，字云衣，南丰人。乾隆癸未进士，官广济知县。有《筠澜诗草》。